b"\n_START_ARTICLE_\nMineria a Guinea Bissau\n_START_PARAGRAPH_\nLa mineria a Guinea Bissau  es limita a l'extracci\xc3\xb3 a petita escala de materials de construcci\xc3\xb3, com ara  d'argila, granit, pedra calc\xc3\xa0ria, sorra i grava. Les prospeccions minerals potencials del pa\xc3\xads inclouen bauxita, diamant, or, minerals pesats, petroli i fosforita.\n_START_SECTION_\nFosfats\n_START_PARAGRAPH_\nEls dip\xc3\xb2sits de fosfats van ser identificats fa uns 40 anys a la regi\xc3\xb3 de Farim. Es van completar els estudis de viabilitat en la d\xc3\xa8cada de 1980, per\xc3\xb2 des de llavors cap companyia ha estat capa\xc3\xa7 d'iniciar l'explotaci\xc3\xb3. El dip\xc3\xb2sit de fosfats de Farim t\xc3\xa9 recursos estimats de m\xc3\xa9s de 166 tones en una qualificaci\xc3\xb3 del 29% P2O5._NEWLINE_Red Back Mining Inc. a trav\xc3\xa9s de la seva filial Champion Industrial Minerals (CIM) va dur a terme una concessi\xc3\xb3 per a l'extracci\xc3\xb3 i despr\xc3\xa9s de completar una avaluaci\xc3\xb3 t\xc3\xa8cnica i de mercat en l'any 2003, l'empresa va arribar a la conclusi\xc3\xb3 que el projecte havia avan\xc3\xa7at a una etapa en qu\xc3\xa8 es requeria un nivell de'experi\xc3\xa8ncia en el desenvolupament, en l'operativitat i la comercialitzaci\xc3\xb3 que estava m\xc3\xa9s enll\xc3\xa0 de la capacitat de la CIM. Des de llavors, la companyia ha intentat localitzar un soci adequat per desenvolupar el dip\xc3\xb2sit Farim o vendre'l. Durant els \xc3\xbaltims 10 anys les llic\xc3\xa8ncies van canviar de mans entre les empreses per raons similars a les avan\xc3\xa7ades per la CIM, \xc3\xa9s a dir, la incapacitat t\xc3\xa8cnica per a realitzar el treball requerit. M\xc3\xa9s recentment, s'ha concedit una llic\xc3\xa8ncia a GB Minerals, que va signar el 2009 un acord de producci\xc3\xb3 amb el govern de Guinea Bissau.\n_START_SECTION_\nBauxita\n_START_PARAGRAPH_\nS'han identificat dip\xc3\xb2sits de bauxita vora Madina do Bo\xc3\xa9 des de la d\xc3\xa8cada de 1950. Aleshores mai van estar comercialment viable a causa dels baixos preus mundials. A mesura que les perspectives econ\xc3\xb2miques s'han tornat m\xc3\xa9s atractives que en les passades d\xc3\xa8cades es va concedir un contracte d'arrendament a una empresa anomenada Bauxite Angola el 2007, el que ha fet que recentment s'anunci\xc3\xafn inversions de fins a 500 milions de d\xc3\xb2lars."